Agama Hindu itu apa sih? Jelaskan dalam bahasa bali ya

right|250px|jmpl|Tukad Sindhu (utawi Indus) ring negara Pakistan. KrunaHindu saking aran tukad puniki.

Hindu utawi Sanātana-dharma inggih punika silih tunggil agama sané wénten ring jagat guminé. Kruna Hindu mawit saking kruna Sindhu saking basa Sanskerta, inggih punika wastan silih tunggil tukad sané magenah ring Sub-benua India. Agama Hindu kadadosang agama sané pinih tua sané wénten ngantos mangkin. Pesan Hindu ngabaosang agama Hindu punika Sanātana-dharma sané artosnyané darma sané langgeng utawi marga sané kanggeng tur ngaliwatin wit mula manusané. Agama puniki ngapatutang pesannyané ngalaksanayang swadharma utawi kewajiban mangda makasami pesanné nénten madasar antuk kasta miwah sekte-sekte sané wénten. Susastra Hindu kakepah dados kalih kepahan, inggih punika Sruti sané artosnyané napi sané kapiragiang, tur Smerti sané artosnyané napi sané kainget. Susastra punika madaging filsafat, teologi, mitologi, yadnya utawi kurban sané suci miwah tulus ikhlas, prosesi upakara, miwah arsitektur Hindu. Cakepan-cakepan sané pinih utama inggih punika Wéda, Upanisad, Mahabharata, Ramayana, Bhagawadgita, Purana, Manusmerti, miwah Agama. Cakepan suci Agama Hindu inggih punika Wéda.